De tre personer brød ifølge Nordjyllands Politi i går aftes ind i et hus på Munkegade i Jerslev og gennemrodede boligen for værdier. Men tyvene nåede ikke langt med kosterne. Kort tid efter blev jugoslaverne fundet af politiets sporhunde bare 400 meter derfra. Gerningsmændene havde tabt et koben på deres flugt, og det var nok til at hundene kunne lede betjentene frem til tyvene.

Referat:
Tre jugoslavere fremstilles klokken 14 i grundlovsforhør i retten i Aalborg med henblik på udvisning.